Document ID: /roh_data/filtered/fineweb-2-filterrobots_roh.jsonl.gz/20703

Cun plaschair prendia il chantun per enconuschientscha che la Svizra survegnia in segund vaccin. Quai na veglia dentant betg dir ch'els possian midar en il mument insatge vid la strategia da vaccinar. Perquai ch'er il vaccin da Moderna vegnia furnì en quantitads limitadas, saja vinavant necessari da priorisar las gruppas en mira.
5'000 dosas anc quest'emna
Sco il chantun ha communitgà survegnia el anc quest'emna da la Confederaziun 5'000 dosas dal vaccin da Moderna. En trais emnas suondian alura 7'700 dosas, ed en 6 emnas ulteriuras 10'300 dosas.
A partir dals 20 da schaner possian ils center da vaccinaziun alura pudair vaccinar las gruppas da risico. Ils medis e las medias da chasas ston dentant anc spetgar: avant ils 22 da favrer na possian lezs betg porscher vaccinaziuns. Ina vaccinaziun pli vasta pudess esser pussaivla davent da l'avrigl, sco il chantun scriva.